Perjalanan ditutugke maneh, mbuh jam pira akhir tekan tempat peristirahatan terakhir…he he he kaya kuburan. Ana warung loro cacahe ing kono. Kabeh padha nyerbu warung, aku pesen teh panas karo indhomie rebus nganggo endhog. Seger rasane…eh anget rasane. Rombongan njur istirahat ning kene. Sebagian nggelar matras ing ngarep warung njur padha ngglethak…malah ana sing ngorok barang. Aku melu-melu selonjor lan ngglethak, ra krasa njur merem.